800 แล้ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 22 มิ.ย. ยังอยู่ในช่วงขาขึ้น มีโอกาสลุ้นขึ้นไปทะลุ 820 
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บริษัทหลักทรัพย์ (บล.) เคจีไอ (ประเทศไทย) เปิดเผยว่า ตลาดหุ้นไทยเข้าสู่ทิศทางขาขึ้นแล้ว โดยคาดว่าในรอบนี้มีโอกาสที่จะทำสถิติใหม่ของปีนี้ เพิ่มขึ้นไปมากกว่า 820 จุด ได้ในเร็วๆ นี้
“ตลาดหุ้นไทยควรจะขึ้นแรงมาก หลังจากทางการจีนมีนโยบายที่จะไม่ผูกค่าเงินเหยวนไว้กับค่าเงินเหรียญสหรัฐ เพราะจะทำให้ค่าเงินในภูมิภาคแข็งขึ้น และนักลงทุนต่างชาติจะเข้ามาเก็งกำไรค่าเงินและเข้ามาลงทุนในตลาดหุ้น เพื่อให้ได้กำไรสองต่อ” นายพงศ์ภัทร กล่าว
อย่างไรก็ตาม แนวโน้มขาขึ้นของดัชนีหุ้นไทยอาจจะสะดุดได้ หากวิกฤตการเงินในยุโรปลุกลาม หรือมีข่าวร้ายใหญ่ๆ เช่น การลดอันดับความน่าเชื่อถือของประเทศหลักๆ ในยุโรป
มาร์เก็ตติง กล่าวว่า นักลงทุนให้ความสนใจซื้อหุ้นธนาคารพาณิชย์และหุ้นสินค้าโภคภัณฑ์ โดยเฉพาะกลุ่มพลังงานและยาง เพราะจะได้ประโยชน์จากจีน
ดัชนีหุ้นปิดตลาดวันที่ 21 มิ.ย. เพิ่มขึ้น 14.22 จุด หรือ 1.8% ปิดที่ 806.07 จุด มูลค่าการซื้อขาย 29,913 ล้านบาท ต่างชาติซื้อ 966 ล้านบาท สถาบันซื้อ 1,644 ล้านบาท พอร์ต บล. ซื้อ 974 ล้านบาทและรายย่อยขาย 3,584 ล้านบาท